কৃষি সম্প্রসারণ অধিদপ্তরের হিসাবে, চলতি মৌসুমে প্রায় ৪৮ লাখ হেক্টর জমিতে বোরো আবাদের ল্যমাত্রা নির্ধারণ করা হলেও অনুকূল আবহাওয়ার কারণে এবং গতবছরের বেশি দাম দেখে সাড়ে ৪৮ লাখ হেক্টর জমিতে কৃষক চাষাবাদ করেছে। বিপ্তিভাবে দু-একটি এলাকা ছাড়া অধিকাংশ স্থানেই বোরো ধানের ভালো ফলন হয়েছে। সামনে বড় ধরনের ঝড়বৃষ্টি না হলে বোরো ধানের উৎপাদন এবার এক কোটি ৯০ লাখ টন (চাল আকারে) ছাড়াতে পারে। কারণ গতবছর সারাদেশে ৪৭ লাখ ৫০ হাজার হেক্টর জমিতে বোরোর আবাদে ফলন হয়েছিল এক কোটি ৮৫ লাখ ২৫ হাজার টন। স্থানীয় কৃষি বিভাগ  সূত্র জানায়, ইতোমধ্যে এক-তৃতীয়াংশ ফসল কাটা শেষ হয়েছে। বোরো ধানের বাম্পার ফলন হলেও কৃষকের মুখে হাসি নেই। ন্যায্যমূল্য থেকে বঞ্চিত হচ্ছে সারাদেশের কৃষক। সরকারের খাদ্য মন্ত্রণালয় ধান-চাল ক্রয়ের সিদ্ধান্ত নিতে দেরি করছে বলে আড়তদাররা ধান কিনতে আগ্রহ দেখাচ্ছে না। তাছাড়া খাদ্য মন্ত্রণালয় এবার আদৌ সংগ্রহ মূল্য ঘোষণা করবে কিনা, তা নিয়েও সন্দিহান তারা। কারণ গত আমন ও গমের েেত্রও সরকার অভ্যন্তরীণভাবে কোন ধান-চাল-গম কেনেনি এবং দামও ঘোষণা করেনি। সরকারের নির্ধারিত মূল্য ঘোষণার জন্য অপো করতে না পেরে প্রান্তিক কৃষকরা  কমদামে ধান বিক্রি করতে বাধ্য হচ্ছে। এতে ফড়িয়াদের হয়েছে পোয়াবারো। ধানের বাজার এখন সম্পূর্ণ ফড়িয়াদের নিয়ন্ত্রণে। তাছাড়া বৈশাখে এবার প্রচুর বৃষ্টি হবার কারণেও প্রান্তিক কৃষক ধান শুকাতে না পেরে ঘরে ধান রাখতে পারছে না। বাধ্য হয়ে দ্রুত ধান বিক্রি করে দিচ্ছে। উত্তরাঞ্চলের জেলাগুলো ঘুরে এসব তথ্য পাওয়া গেছে। সিরাজগঞ্জ, বগুড়া, রংপুর, দিনাজপুর, নওগাঁ, নীলফামারীসহ অন্য সকল জেলায়ই এ বছর বোরো ধানের বেশ ভালো ফলন হয়েছে বলে জানান সেখানকার কৃষকরা। এরই মধ্যে ফসল ঘরে তুলেছে যারা, তারা জাতভেদে বিঘাপ্রতি গড়ে ১৪ থেকে ১৬ মণের মতো ধান  পেয়েছে। আর এক সপ্তাহ পর বিআর-২৯ ধান পাকতে শুরু করলে বিঘায় ১৮ মণ পর্যন্ত ধান পাবে তারা। নিজের জমি না হলে তাদের হিসাবে প্রতিবিঘা জমি চাষ করতে খরচ হয়েছে গড়ে দশ হাজার টাকার মতো। এ বছর বাম্পার ফলন হলেও আড়তদাররা ধান কিনছে কম। তাই ৫০০ থেকে ৫৫০ টাকার বেশি দরে ধান বিক্রি করতে পারছে না কৃষক। অনেকে ক্রেতার অভাবে বাজার থেকে ধান ফিরিয়ে নিয়ে যেতেও বাধ্য হচ্ছে। ৮০০ টাকা মণ দরে ধান বিক্রি না হলে পোষাবে না বলে জানান কৃষকরা। এবার ধানের দাম খারাপ যাওয়ায় আগামীবার দেশে ধানের চাষ কমে যাবে বলেও তারা হুশিয়ার করে দিয়ে বলেন, এর ফলে  আগামী বছর ৫০ টাকা কেজি দরে মোটা চাল কিনতে হবে।